《答方伯闇太学》
明代·卢龙云

几回明月暗中投，江上寻芳杜若洲。暂可陆沉追酒伴，岂终牢落困书囚。

琴缘流水思同调，璧是连城合晚收。却笑天涯羁薄宦，每烦诗句慰淹留。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。